Komisijos sprendimas
1999 m. liepos 1 d.
nustatantis gyventojų skaičiaus ribą kiekvienai valstybei narei pagal struktūrinių fondų 2 tikslą 2000-2006 m. laikotarpiu
(pranešta dokumentu Nr. C(1999) 1771)
(1999/503/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. birželio 21 d. Tarybos reglamentą (EB) Nr. 1260/1999, nustatantį bendrąsias nuostatas dėl struktūrinių fondų [1], ypač į jo 4 straipsnio 2 dalį,
(1) kadangi Reglamento (EB) Nr. 1260/1999 1 straipsnio pirmos pastraipos 2 punkte teigiama, kad struktūrinių fondų 2 tikslu siekiama paremti struktūrinių sunkumų turinčių vietovių ekonominį ir socialinį pertvarkymą;
(2) kadangi Reglamento (EB) Nr. 1260/1999 4 straipsnio 2 dalyje numatyta, kad vietovių, kurioms taikomas 2 tikslas, gyventojų skaičius negali viršyti 18 % viso Bendrijos gyventojų skaičiaus ir kadangi Komisija turi kiekvienai valstybei narei nustatyti gyventojų skaičiaus ribą pagal kiekvienos valstybės narės NUTS III lygio regionų, kurie atitinka to straipsnio 5 ir 6 dalyse minėtų pramonės ir kaimo vietovių, kuriose vyksta socialiniai-ekonominiai pokyčiai, konkrečius kriterijus, bendrą gyventojų skaičių ir pagal kiekvienos valstybės narės nacionalinio lygio struktūrinių problemų dydį palyginus su kitomis atitinkamomis valstybėmis narėmis, bei būtinybę užtikrinti, kad kiekviena valstybė narė sąžiningai prisidėtų prie bendrų koncentracijos pastangų;
(3) kadangi Reglamento (EB) Nr. 1260/1999 4 straipsnio 2 dalies b punkte reikalaujama nacionalinio lygio struktūrinių problemų dydį nustatyti remiantis visišku ir ilgalaikiu nedarbu regionuose, nepriklausančiuose 1 tikslo regionams;
(4) kadangi Reglamento (EB) Nr. 1260/1999 4 straipsnio 2 dalies c punkte numatyta, kad 2 tiksle nurodytas gyventojų skaičius negali būti sumažintas daugiau kaip vienu trečdaliu, palyginti su 2 ir 5b tikslų gyventojų skaičiumi 1999 m., kaip nurodyta 1988 m. birželio 24 d. Tarybos reglamente (EEB) Nr. 2052/88 dėl struktūrinių fondų uždavinių, jų efektyvumo bei jų veiklos koordinavimo tarpusavyje, taip pat su Europos investicijų banko operacijomis ir kitais esamais finansiniais instrumentais [2], su paskutiniais pakeitimais, padarytais Reglamentu (EB) Nr. 3193/94 [3];
(5) kadangi gyventojų skaičiaus riba pagal valstybes nares turėtų būti nustatyta remiantis Bendrijos statistiniais duomenimis, turimais 1999 m. kovo 24-25 d. Berlyno Europos Vadovų Tarybos susitikimo metu,
PRIĖMĖ ŠĮ SPRENDIMĄ:
1 straipsnis
Gyventojų skaičiaus riba kiekvienai valstybei narei pagal 2 tikslą 2000-2006 m. laikotarpiu yra nustatyta priede.
2 straipsnis
Šis sprendimas skirtas valstybėms narėms.
Priimta Briuselyje, 1999 m. liepos 1 d.